stanford-oval/wikipedia huggingface dataset:
פרטיזן בלגרד (כדורגל)
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הקבוצה נוסדה בשנת 1945, והגיעה להישג השיא כאשר העפילה לגמר גביע אירופה לאלופות 1966, בו הפסידה 1–2 לריאל מדריד.
בעונת 2003/2004 הקבוצה שיחקה בליגת האלופות. בסיבוב המוקדמות השני ניצחה הקבוצה את קבוצת יורגודן משוודיה. בסיבוב המוקדמות השלישי ניצחה הקבוצה את קבוצת ניוקאסל יונייטד מאנגליה והעפילה לשלב הבתים. בשלב הבתים הוגרלה הקבוצה לבית הכולל את הקבוצות אולימפיק מרסיי, פורטו וריאל מדריד וסיימה את הבית במקום האחרון והודחה מהטורניר.
בעונת 2005/2006 הופתעה פרטיזן כאשר הודחה מסיבוב המוקדמות השלישי של ליגת האלופות בידי קבוצת ארטמדיה פטרז'לקה הסלובקית אחרי פנדלים (0:0 בסיכום שני המשחקים). הפתעה נוספת הנחילה לקבוצה מכבי פתח תקווה, כאשר פרטיזן עברה לשחק בסיבוב השני של גביע אופ"א (אחרי הדחתה מליגת האלופות), פרטיזן זכתה לניצחון טכני 2:0 במשחק הראשון שהיה אמור להתקיים ברמת גן, אך בוטל עקב שביתה כללית במשק. הקבוצה המשיכה לנצח עוד 3 משחקים, 2 בליגה ואחד בגביע לפני הגומלין. אבל במשחק הגומלין פתח תקווה הדהימה את פרטיזן עם 5:2 בחוץ, תוצאה שהדיחה אותה מהטורניר לאותה העונה. זה היה המשחק השני בסך הכול בשנתיים האחרונות שהפסידה פרטיזן משחק ביתי בכל המסגרות. לאחר ההפסד למכבי פתח תקווה התפטר מאמן הקבוצה ולדימיר ורמזוביץ' בעקבות לחץ כבד של האוהדים ובמקומו מונה ב-6 באוקטובר 2005 המאמן הגרמני יורגן רובר.
בעונת 2006/2007 הוגרלה פרטיזן בלגראד בשלב הבתים של גביע אופ"א לבית 1 יחד עם אוסר מצרפת, גלאזגו ריינג'רס מסקוטלנד, ליבורנו מאיטליה ומכבי חיפה הישראלית. הקבוצה סיימה במקום האחרון בבית והודחה מהטורניר.
ב-13 בינואר 2012 מונה המאמן הישראלי אברהם גרנט לאימון פרטיזן בלגרד ובאפריל 2012, הקבוצה זכתה מעשית באליפות לאחר שהפער בינה למקום השני הגיע ל-12 נקודות, ארבעה מחזורים לסיום העונה.
בעונת 2013/2014 הקבוצה שיחקה במוקדמות ליגת האלופות. בסיבוב המוקדמות השני הקבוצה ניצחה את קבוצת  שיראק מארמניה. בסיבוב המוקדמות השלישי הקבוצה הפסידה לקבוצת לודוגורץ ראזגרד מבולגריה והודחה מהטורניר.
תארים

אליפויות (27):
אליפות הליגה היוגוסלבית (11): 1947, 1949, 1961, 1962, 1963, 1965, 1976, 1978, 1983, 1986, 1987
אליפות סרביה ומונטנגרו (8): 1993, 1994, 1996, 1997, 1999, 2002, 2003, 2006
אליפות סרביה (7): 2008, 2009, 2010, 2011, 2012, 2013, 2015, 2017
גביעים לאומיים (12):
הגביע היוגוסלבי (5): 1947, 1952, 1954, 1957, 1989
הגביע של סרביה ומונטנגרו (4): 1992, 1994, 1998, 2001
הגביע הסרבי (6): 2008, 2009, 2011, 2016, 2017, 2018
הערות שוליים

↑  פרטיזן וגרנט הבטיחו אליפות: זה רגע משמח, באתר ONE‏, 25 באפריל 2012
ערך זה הוא קצרמרבנושא כדורגל סרבי ובנושא מועדוני כדורגל. אתם מוזמנים לתרום לוויקיפדיה ו.
צ'ארלס גיינס

| --- | --- |
אין תמונה חופשית
 לידה:  15 באוקטובר 1981 (בן 42) ארצות הברית
 עמדה:  פאוור פורוורד, סנטר
 גובה:  2.05 מטרים
 מכללה:  אוניברסיטת סאות'רן מיסיסיפי
 קבוצות כשחקן
 2004-2005   2005-2006   2006-2007   2007-2008   2009   2009-2010   2010-:  רג'ו קלאבריה   וילרבאן   חובנטוד בדאלונה   גלאטסראיי   מכבי תל אביב  שינג'יאנג פליינג טייגרס   צ'ינגדאו דאבל-סטאר
 
צ'ארלס גיינס (באנגלית: Charles Gaines; נולד ב-15 באוקטובר 1981) הוא כדורסלן אמריקאי המשחק בעמדות הפאוור פורוורד והסנטר.
קריירה

גיינס החל את קריירת המכללות שלו בעונת 2000/2004 באוניברסיטת סאות'רן מיסיסיפי. הגיע לאירופה לראשונה בעונת 2004/2005 לרג'ו קלאבריה, וקלע בממוצע 14.4 נקודות.
עונה לאחר מכן הצטרף לוילרבאן איתה הגיע לרבע גמר גביע יול"ב ורשם 13.6 נקודות ו-8.0 ריבאונדים בליגה הצרפתית בעונת 2006/2007 שיחק לראשונה ביורוליג עם חובנטוד בדאלונה בסה"כ רשם 10.3 נקודות ו-6.5 ריבאונדים בעונת היורוליג.
בעונת 2007/2008 שיתף פעולה ביחד עם די בראון בגלאטסראיי, איתה הגיע לחצי גמר גביע יול"ב, בו רשם 12.4 נקודות ו-7.3 ריבאונדים. חתם באוקטובר בסן אנטוניו וקיווה למצות את חלום ה-NBA. הוא ויתר על הצעות מכובדות מקבוצות כדורסל אירופאיות כדי לשחק באוסטין ספרס, קבוצת ה-NBDL של הסן אנטוניו ספרס. ב-23 משחקי העונה רשם ממוצעי קליעה של 15.0 נקודות, אסף 10.3 ריבאונדים וחסם 0.6 חסימות.
בינואר 2009 חתם גיינס במכבי תל אביב הישראלית, אולם שוחרר מהקבוצה כבר בחודש אפריל בעקבות הפרות משמעת.
בעונת 2009/10 הצטרף לקבוצת שינג'יאנג פליינג טייגרס מהליגה הסינית. באפריל 2010, במהלך משחק פלייאוף מול גואנדונג סאוטרן טייגרס, חבט גיינס בשחקן הקבוצה היריבה וגרם לאשפוזו.
הערות שוליים

↑  אגרוף הזעם: צפו בנוק-אאוט של שחקן מכבי בעבר, באתר ynet, 20 באפריל 2010
קיסר אוסטריה

קיסר אוסטריה היה כינויו של המונרך השולט באימפריה האוסטרית, ולאחר מכן באימפריה האוסטרו-הונגרית. הראשון למלא תפקיד זה היה פרנץ השני, קיסר האימפריה הרומית הקדושה שעשה כן ב-1804. התפקיד אויש עד 1918, שעה שהאימפריה האוסטרו-הונגרית התפרקה בשלהי מלחמת העולם הראשונה. את התפקיד מילא אז קרל הראשון, קיסר אוסטריה.
קיסרי אוסטריה

| שם (תקופת חיים) | דיוקן | תחילת מלוכה | סיום מלוכה | אירועים במהלך כהונתו |
| --- | --- | --- | --- | --- |
| פרנץ השני Franz II 12 בפברואר 1768 - 2 במרץ 1835 |  | 11 באוגוסט 1804 | 2 במרץ 1835 | המלחמות הנפוליאוניות     פירוק האימפריה הרומית הקדושה     קונגרס וינה |
| פרדיננד הראשון Ferdinand I 19 באפריל 1793 - 29 ביוני 1875 |  | 2 במרץ 1835 | 2 בדצמבר 1848 | אביב העמים |
| פרנץ יוזף הראשון Franz Joseph 18 באוגוסט 1830 - 21 בנובמבר 1916 |  | 2 בדצמבר 1848 | 1 במרץ 1867 | מלחמת אוסטריה–פרוסיה     הקמת האימפריה האוסטרו-הונגרית     מלחמת העולם הראשונה |
| קרל הראשון Karl I 17 באוגוסט 1887 - 1 באפריל 1922 |  | 21 בנובמבר 1916 | 12 בנובמבר 1918 | סיום מלחמת העולם הראשונה     פירוק הקיסרות האוסטרית |
קופת חולים אסף

לוגו קופת חולים אסף
קופת חולים אסף הייתה קופת חולים "בלתי מפלגתית" שהוקמה בשנת 1962 על בסיס איחוד מספר ארגוני ביטוח רפואי שהתקיימו במדינת ישראל וביישוב משנות ה-40: קופת חולים יישובית, איחוד קופ"ח אוצר הרופאים וקופ"ח שילוח (מייסודה של ההסתדרות הרפואית בחיפה). ב-1975 התאחדה "אסף" אל קופת חולים מכבי.
הערות שוליים

↑  נחתם הסכם לאיחוד קופות חולים, הארץ, 13 בנובמבר 1962
| בריאות בישראל |
| --- | --- | --- |
| משרד הבריאות | שר: אוריאל בוסו • מנכ"ל: משה בר סימן טוב • רשות בתי החולים הממשלתיים • המרכז הלאומי להשתלות • אפליקציית המגן • מעבדה לבריאות הציבור • מרכז ידע תנודע |  |
| קופות חולים | מאוחדת • מכבי • לאומית • כללית • בעבר: הסתדרות הפועלים החקלאים ביהודה • פועלי הגליל • פועלי השומרון • עממית • אסף • הציונים הכלליים |  |
| ארגונים, עמותות ואיגודי בריאות בישראל | מגן דוד אדום • איחוד הצלה • יד שרה • האיגוד הישראלי לרפואת הפה • עזר מציון • טרם • האגודה למלחמה בסרטן • ההסתדרות הרפואית בישראל • רופאים לזכויות אדם • עמותת אדי • רחשי לב • יוסי אמבולנס |  |
| מכוני מחקר העוסקים בבריאות בישראל | מכון גרטנר • המכון לרפואה ימית  • המרכז הלאומי לרפואה משפטית • המרכז הלאומי לבקרת מחלות • הלכתיים: מכון פוע"ה • מכון שלזינגר |  |
| חקיקת בריאות בישראל | פקודת בריאות העם • חוק ביטוח בריאות ממלכתי • ועדת השירותים הציבוריים • חוק זכויות החולה • חוק החולה הנוטה למות • חוק טיפול בחולי נפש • חוק הסדרת העיסוק במקצועות הבריאות • תקנות שעת חירום למאבק בנגיף הקורונה • תקנות סימון מוצרי המזון • ועדת גרין • ועדת מור יוסף • ועדת הקורונה • קבינט הקורונה |  |
| רפואה בתקופת היישוב | רופא נודד • אגודת רופאים מדברי עברית • בית הבראה החלמה • בית החולים הירקון • תחנת הבריאות העברית • מכון פסטר |  |
| אירועים בתחום הבריאות בישראל | פרשת חולי הנפש היהודים בבית לחם • השתלת הלב הראשונה בישראל • פרשת הדם • פרשת רמדיה • שביתת הרופאים • התפרצות החצבת  בישראל • התפרצות נגיף הקורונה בישראל |  |
| לימודי רפואה בישראל | בחינת רישוי ברפואה • הפקולטה לרפואה ע"ש עזריאלי • לימודי ניהול מערכות בריאות בישראל |  |
| בצה"ל | חיל הרפואה • מסלול צמרת • מסלול בינה • פרופיל רפואי • מש"ק תברואה • בריאות הנפש בצה"ל |  |
| שונות | היריון ולידה בישראל • תרומת דם בישראל • טופס 17 • סל הבריאות • גורמי התמותה השכיחים בישראל • חוסה • פנקס הפסיכולוגים • פנקס הרופאים |  |
קופת חיסכון

קופת חיסכון
קופת חיסכון (באנגלית: Piggy bank) היא קופסה שבה שומרים וצוברים מטבעות. בשיטה הכלכלית המודרנית, הקופסה הביתית מוחלפת פעמים רבות בקופה וירטואלית המנוהלת בבנקים ומכונה "תוכנית חיסכון".
קופות חיסכון משמשת כיום בעיקר ילדים והן מעוצבות לעיתים כדמויות צעצוע. בעבר היה נפוץ במדינות המערב עיצוב בדמות חזיר, מקרמיקה או חרסינה. כיום עיצוביהן מגוונים והן עשויות בעיקר מפלסטיק. בין השאר קיימות קופות חיסכון מכניות וחשמליות. ביפן מקובל עיצוב מנקי נקו ("החתול הרומז" בתרגום חופשי), בדמות חתול.
לקופות חיסכון המיועדות לילדים מטרה חינוכית - יצירה וחיזוק של תודעת חיסכון ותכנון הוצאות. בקופות מסורתיות הכסף משולשל לקופה דרך חריץ, ויש צורך לנתץ את הקופה על מנת לרוקנה, ובכך לחייב את הילד להצדיק את החלטותיו. הסיפור הקצר "לשבור את החזיר" שנכתב על ידי הסופר אתגר קרת עוסק בניסיון חינוך מעין זה לילד שנקשר רגשית אל קופת החיסכון שלו. קופות מודרניות כוללות לרוב פתח ריקון בתחתית הכלי ומייתרות את הצורך לשברו.
קופות החיסכון הפכו גם לפריט אספנות והן אף נמכרות כחפצי אמנות מודרנית.
בשנות השישים הפעילו הבנקים בישראל תוכניות חיסכון לילדים, שבמסגרתן קיבלו הילדים מהבנק קופת חיסכון עשויה מתכת, אספו בה כסף, והביאו אותה מפעם לפעם לסניף הבנק, לשם הפקדת הסכומים שהצטברו בקופה. תוכניות מסוג זה היו "דן חסכן" של בנק הפועלים ו"נח" (נוער חוסך) של בנק לאומי, הילדים שהשתתפו בתוכניות אלו קיבלו שי מהבנק שהתאים לגילם (לרוב שעשוע חינוכי). התוכניות הופסקו כאשר האינפלציה הגואה בין סוף שנות ה-70 לאמצע שנות ה-80 הפכה אותן לבלתי הגיוניות כלכלית. גם לאחר שהודברה האינפלציה לא חזרו לפעול, משום שהתפתחה הבנקאות לנוער במסגרתה נפתחים חשבונות בנק לנערים כבר מגיל צעיר יחסית (לרוב 16).
ראו גם

דמי כיס
קופת גמל
צ'ארלס גרובס

| --- | --- |
אין תמונה חופשית
 לידה:  10 במרץ 1915 לונדון, הממלכה המאוחדת של בריטניה הגדולה ואירלנד 
 פטירה:  20 ביוני 1992 (בגיל 77) לונדון, הממלכה המאוחדת 
 מוקד פעילות:  הממלכה המאוחדת 
 מקום לימודים:  הקולג' המלכותי למוזיקה, בית ספר קתדרלת סנט פול בלונדון, Sutton Valence School 
 סוגה:  מוזיקה קלאסית 
 שפה מועדפת:  אנגלית 
 בן או בת זוג:  Hilary Groves 
 פרסים והוקרה:  מפקד במסדר האימפריה הבריטית  Knight Bachelor 
 
צ'ארלס גרובס (באנגלית: Sir Charles Groves,‏ 10 במרץ 1915 – 20 ביוני 1992) היה מנצח בריטי.
ביוגרפיה

גרובס נולד בלונדון ושר במקהלה של קתדרלת סנט פול. בהמשך למד בקולג' המלכותי למוזיקה. הוא ניצח על תזמורת ה-BBC הצפונית (1944–1951), על תזמורת בורנמות (1951–1961) ועל התזמורת הפילהרמונית המלכותית של ליברפול (1963–1977).
צ'ארלס גרובס היה המנהל המוזיקלי של האופרה הוולשית הלאומית (1961 - 1963) ושל האופרה הלאומית האנגלית (1978–1979). נוסף לכך, היה נשיא תזמורת הנוער הלאומית (1977–1992) ומשנת 1967 עד מותו היה מנצח חבר של הפילהרמונית המלכותית.
חברות התקליטים שאצלן הקליט (בעיקר EMI) נטו לסווג את גרובס כמומחה למוזיקה בריטית. לעומת זאת, באולם הקונצרטים היה לו רפרטואר רחב-היקף. הוא היה המנצח הבריטי הראשון שביצע את כל הסימפוניות של מאהלר, ונודע כמי שמעודד מלחינים מודרניים ומשלב את יצירותיהם בתוכניותיו.
צ'ארלס גרובס קיבל תואר אבירות בשנת 1973. פרס לאומי ליוצרי מוזיקה נקרא על שמו וניתן לאדם או לארגון, שתרם תרומה יוצאת דופן למוזיקה הבריטית. בקולג' המלכותי הצפוני למוזיקה יש מעונות סטודנטים הקרויים על שמו.
מבחר מהקלטותיו

מלקולם ארנולד: סימפוניה מס' 2
בטהובן: סימפוניה מס' 4
בליס: "גיבורי בוקר"
האברגל בריאן: סימפוניה מס' 8 ומס' 9
פרנק ברידג': "האביב בא", "הים", "קיץ"
בנג'מין בריטן: וריאציות על נושא של פרנק ברידג'
ג'ורג' באטרוורת': "גדות גרין וילואו"
פרדריק דיליוס: "קואנגה", "שפעת חיים", "קריאת הקוקייה הראשונה באביב"
אדוארד אלגר: "קאראקטאקוס", קונצ'רטו לצ'לו (סולן: פול טורטלייה), "שיר בוקר", "שיר לילה", "סוויטת כתר הודו", "וריאציות אניגמה", "אור החיים", "סוויטה לחדר הילדים", סרנדה לכלי מיתר, "סוויטת סוורן" קונצ'רטו לכינור (יו בין, סולן)
גבריאל פורה: Masques et bergamasques, "פאוואן"
יוזף היידן: סימפוניה מס' 92, "אוקספורד", סימפוניה מס' 104, "לונדון"
גוסטב הולסט: סימפוניה כוראלית, כוכבי הלכת, "סוויטת סנט פול"
מוריס ראוול: פאוואן לנסיכה שהלכה לעולמה"
אריק סאטי: "גימנופדי"
סאליבן: "פתיחה לנשף", פתיחות לאופרות סאבוי, סימפוניה במי מז'ור (אירית)
מייקל טיפט: פנטזיה קונצ'רטנטה על נושא של קורלי
ראלף ווהן ויליאמס: פנטזיה על נושא של תומאס טאליס, "יו רועה הבקר"
צ'ייקובסקי: "וריאציות רוקוקו" (טורטליה)
ויליאם וולטון: "קפריצ'ו בורלסקו", "כתר קיסרות", "מרש אבל להמלט", פתיחה לפסטיבל יוהנסבורג, "שרביט הכתרה", פרלוד וסוויטה לריצ'רד השלישי, "סקאפינו", "ספיטפייר פרלוד ופוגה"
וורלוק: "סוויטת קאפריול"
קיסר הדור

| קיסר הדור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: קיסריים
סוג:: קיסר
מין:: קיסר הדור
שם מדעי
 Pomacanthus imperator ‏בלוך, 1787

קֵיסָר הָדוּר (שם מדעי: Pomacanthus imperator) הוא מין של דג ממשפחת הקיסריים, ששוכן בשוניות אלמוגים באוקיינוס ההודי ובאוקיינוס השקט, מהים האדום ועד איי הוואי ואיי אוסטרל. הוא נודע בעיקר בזכות צבעיו העזים, שהפכו אותו לדג פופולרי באקווריומים ציבוריים ברחבי העולם, ופופולרי בקרב צלמים, אמנים, ומגדלי אקווריומים פרטיים. הוא דומה מעט בצבעיו למין פסון מרהיב, דג אחר ממשפחת הקיסריים שגם הוא מאוד פופולרי בקרב חובבי טבע ואקווריומים. ביחס לדגי שונית רבים, אוכלוסיית דג זה נחשבת יציבה ברב אזורי תפוצתו והוא לא נחשב בסכנת הכחדה.
מאפיינים

הקיסר ההדור חי בשוניות אלמוגים בעומקים שמגיעים עד 100 מטר. הצעירים חיים ביחידים באזורי לגונה בקצה השונית או במעברים צרים בשונית, בהם הם יותר מוגנים מטורפים. הבוגרים חיים בשוניות עשירות ובמערות גדולות בשונית. הזכרים הם טריטוריאליים, ומרשים רק לנקבות להתקרב לשטחם בעונת הרבייה.
דגים בוגרים מציגים מגוון רחב של צבעים, כשגופם מכוסה פסים כחולים-ירוקים, זנבם צהוב, ותחתית גופם כחולה. אחד המאפיינים שעושים את דג זה פופולרי, הוא המראה של צעירי הדג, שנראה שונה לחלוטין מהבוגר, ומציג דגמי צבע והם מעין עיגולים כחולים - לבנים לאורך גוף הדג. הסיבה להבדל זה היא שהדוגמה על גוף הצעירים עוזרת להם להסוות את עצמם על רקע הים הכחול שמאחוריהם, מאחרו הם חיים בצדי שוניות ובלגונות. הדג לוקח בין שנתיים לשנתיים וחצי עד הגעה לבגרות ושינוי צבע לצבעי בוגר. הבוגרים מגיעים לאורך של 40 סנטימטר.
הם אוכלי כל, וניזונים מצמחייה וחסרי חוליות קטנים, כשעיקר מזונם מורכב מאצות וספוגים. הלסת הקטנה של כההדג מורכבת מחומר קשיח שנועד לקריעת ספוגים ולעיסתם, מאחר שספוגים מחלקיקים קוציים קטנים וקשים. בפה נעטפים חלקיקי הספוג בריר שמגן על מערכת העיכול של הדג מקוצים אלה.
משנת 2010 ישנן תצפיות של קיסרים הדורים גם בים התיכון, כתוצאה מהגירה לספסית.
בישראל חי הקיסר ההדור במפרץ אילת, בשונית האלמוגים של אילת, בה חיים גם המינים קיסר הכתם וקיסר ים-סופי, ומוצג ומשומר גם באקווריומים ציבוריים בישראל כמו המצפה התת-ימי ואקווריום ישראל.
הערות שוליים

↑  קיסר הדור באתר הרשימה האדומה של IUCN
↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
קיסר הדור צעיר
צ'ארלס גרוב

| --- | --- |
אין תמונה חופשית
 לידה:  1950 (בן 74 בערך) 
 לימודי רפואה:  אוניברסיטת קולומביה, אוברלין קולג', SUNY Downstate College of Medicine 
 תפקידים:  פרופסור, פסיכיאטר, רופא ילדים 
 
צ'ארלס גרוב (באנגלית: Charles Grob) הוא פרופסור לפסיכיאטריה ומדעי ההתנהגות המשמש כמנהל מחלקת פסיכיאטריה לילדים ולנוער בבית החולים "Harbor–UCLA Medical Center" (אנ') בקליפורניה.
ביוגרפיה

לגרוב תארים מאוניברסיטת קולומביה, מאוברלין קולג' ומבית הספר לרפואה "SUNY Downstate Medical Center" (אנ').
תחומי המחקר של גרוב כוללים טיפול בהתקפי חרדה ובתוצאות שימוש בסמים.
ה-FDA אישר את אחד מהמחקרים שלו, שחקר את ההשפעות הפסיכולוגיות והפיזיולוגיות של שימוש באיוואסקה וב-MDMA.
את מחקרו הראשון ערך בקרב שבט סינקרטי בברזיל, שמשתמש בקביעות באיוואסקה. הוא חקר את הקשר בין השימוש בסם לבריאות הנפש.
את מחקרו השני ערך בין השנים 2004 ל-2008 במרכז הרפואי הרבור באופן מפוקח, ובו חקר את השימוש בפסילוציבין בקרב חולי סרטן מתקדם ובקרב סובלים מחרדות קיומיות.
בשנת 2002 ערך את הספר "Hallucinogens: A reader", הכולל טקסטים פסיכדליים ממגוון נושאים, כמו דעות של שמאניזם ומחקר על שימוש בפטריות הזייה. הספר כולל גם טקסטים של סופרים וחוקרים שעסקו בפסיכדליה, כמו טרנס מק'קנה, אלברט הופמן וראלף מצנר.
בשנת 2020 הופיע בסרט הדוקומנטרי של נטפליקס "הזויים".
הערות שוליים

↑  "Charles S. Grob, M.D. – Harbor-UCLA Psychiatry". www.harboruclapsych.com (באנגלית אמריקאית). אורכב מ-המקור ב-2018-07-22. נבדק ב-2018-07-22.
↑  Walsh RedGrob CSed Higher Wisdom: Eminent Elders Explore the Continuing Impact of Psychedelics. Albany State University of New York2005;
↑  Grob CS The use of psilocybin in patients with advanced cancer and existential anxiety. Winkelman MJRoberts TBeds.Psychedelic Medicine: New Evidence for Hallucinogenic Substances as Treatment. Westport, CT Praeger2007;205- 216
↑  "Charles Grob, MD - LA BioMed".
↑  "Charles S. Grob, M.D. – psychedelic researcher – Psychedelic Salon Podcasts".
↑  "The Hoasca Project". 28 במרץ 2013. {{cite web}}:  (עזרה)
↑  "MAPS - Volume 5 Number 4 Summer 1995 - The Hoasca Project: Current Status".
↑  MilagrosL7 (12 במרץ 2011). "Dr. Charles Grob- Ayahuasca & Hallucinogens- Clinical studies- Past Present and Future" – via YouTube. {{cite web}}:  (עזרה)
↑  Grob CS The use of psilocybin in patients with advanced cancer and existential anxiety. Winkelman MJRoberts TBeds.Psychedelic Medicine: New Evidence for Hallucinogenic Substances as Treatment. Westport, CT Praeger2007;205- 216. http://www.csam-asam.org/sites/default/files/pdf/misc/Grob_Article.pdf (אורכב 24.10.2016 בארכיון Wayback Machine)
↑  MAPS (24 ביולי 2013). "Psilocybin at the End of Life - Charles Grob" – via YouTube. {{cite web}}:  (עזרה)
↑  PsypressUK (9 במרץ 2010). "Hallucinogens A Reader by Charles S. Grob (Ed)". {{cite web}}:  (עזרה)
↑  Grob CSed Hallucinogens: A Reader. New York, NY Tarcher/Putnam2002;
קולומביה (נהר)

| --- | --- |
נהר קולומביה
נהר קולומביה
 מידע כללי
 אורך:  2,044 ק"מ
 ספיקה ממוצעת:  7,504 מ"ק לשנייה
 אגן ניקוז:  258,000 קמ"ר
 מוצא:  אגם קולומביה, קולומביה הבריטית שבקנדה
 גובה מוצא הנהר:  808 מטרים
 יובלים:  Walla Walla River, Kootenay River, Mill Creek, Abe Creek, Little White Salmon River, Squilchuck Creek, Incomappleux River, Goldstream River, Cougar Creek, Blaeberry River, Bush River, Chelan River, Bernie Slough, Rock Creek, School Creek, China Creek, Moses Creek, Sanderson Creek, Birnie Creek, Duncan Creek, Eightmile Creek, Abernethy Creek, Fivemile Creek, Fivemile Creek, Wind River, Beaver River, Beaton Creek, Frank Born Creek, Lawton Creek, Chinook River, Brown Slough, Hamilton Creek, Tanner Creek, Wallacut River, Mill Creek, Pete Anders Slough, Steamboat Slough, Dry Creek, North Portland Harbor, Whitefish River, Fifteenmile Creek, Colville River, Clatskanie River, Wood River, Lake River, Rock Creek, Nespelem River, Whatshan River, Sanpoil River, Welcome Slough, Foster Creek, Harlows Creek, Lewis River, נהר קיקינג הורס, Lewis and Clark River, Hood River, Templeton River, Sandy River, נהר ונאטצ'י, נהר ג'ון דיי, Crab Creek, Skipanon River, Entiat River, Illecillewaet River, Kettle River, סנייק, Spokane River, Pend Oreille River, Canoe River, Deschutes River, Okanogan River, וילאמט, Cowlitz River, Yakima River, Skamokawa Creek, Grays River, Methow River, Sisson Creek, Chenoweth Creek, Lodge Creek, Willow Creek, Deep River, Rock Creek, Bugaboo Creek, Hitchcock Creek, Crooked Creek, Klickitat River, Washougal River, ערוץ מולטנומה, Course of the Willamette River, White Salmon River, Spillimacheen River, Umatilla River, Coweeman River, Elochoman Slough, Eagle Creek, Kalama River, John Day River, Grove Slough 
 שפך:  האוקיינוס השקט
 מדינות באגן הניקוז:  ארצות הברית, קנדה
 אגן הניקוז של נהר קולומביה
 
הסכרים הרבים על נהר קולומביה ויובליו
נהר קולומביה (באנגלית: Columbia River) הוא נהר שמוצאו בקולומביה הבריטית שבקנדה, הזורם משם לצפון-מערבה של ארצות הברית. בקטע האחרון מהווה הנהר גבול בין מדינות וושינגטון ואורגון לאורך כ-497 ק"מ.
לנהר קולומביה ישנה ספיקת המים הגדולה ביותר מבין הנהרות הנשפכים לאוקיינוס השקט בחצי הכדור המערבי, והוא הנהר הרביעי באורכו בצפון אמריקה. אורכו 2,044 קילומטרים והוא מנקז שטח של 258,000 קילומטרים מרובעים. הסכרים שעליו מייצרים את כמות החשמל הגדולה ביותר מבין נהרות צפון אמריקה.
קפטן רוברט גריי היה האירופאי הראשון שהפליג בנהר קולומביה (11 במאי 1792). גריי הפליג לצפון-מערבה של אמריקה לסחור בפרוות על ספינה בבעלות פרטית בשם "קולומביה". הוא קרא לנהר על שם הספינה.
הקטע האחרון של מסע משלחת לואיס וקלארק היה הפלגה בנהר קולומביה עד האוקיינוס השקט.
על גדותיו של הנהר הוקם אתר הנפורד במסגרת פרויקט מנהטן, ובו יוצרה כל כמות הפלוטוניום ששימשה בפצצות האטום הראשונות שפוצצו במלחמת העולם השנייה. פצצת הפלוטוניום הראשונה פוצצה בניסוי טריניטי, והשנייה הוטלה על נגסאקי שביפן. כמויות עצומות ממי הנהר שימשו לקירור החום הרב שנוצר בכורים הגרעיניים בתהליך ייצור הפלוטוניום. לאחר מלחמת העולם נבנו כורים ומעבדות נוספים, אך עד תחילת שנות ה-70 נסגרו רוב הכורים. עד סגירתם גרמו הכורים לזיהום רדיואקטיבי חמור של מי הנהר ושל חופי ארצות הברית אליהם נשפכים מימיו, שפגע במדינות וושינגטון ואורגון.
בשנת 1980 הופיע הנהר בפתיחת הסרט הניצוץ.
ראו גם

אנרגיית מים
סכר גרנד קולי
פרטיזן בלגרד (הוקי קרח)

מועדון הוקי קרח פרטיזן (בסרבית קירילית: Хокејашки клуб Партизан, או Hokejaški klub Partizan באותיות לטיניות) הוא מועדון הוקי קרח מקצועני סרבי מבלגרד. זהו אחד ממועדוני הספורט המהווים חלק מאגודת הספורט פרטיזן. המועדון משחק את משחקי הבית באולם הקרח פיוניר, המשמש גם את הכוכב האדום בלגרד.
המועדון משחק כיום בליגת ההוקי הסרבית ולרשותו זכייה בעשרים אליפויות לאומיות ושלושה גביעים ונחשב למועדון ההוקי קרח המוצלח ביותר בסרביה. פרטיזן גם זכתה בליגת Slohokej בשנת 2011 וב-2012 ובאליפות ליגת הבלקן בשנת 1995.
היסטוריה

מחלקת ההוקי ב"פרטיזן" הוקמה בשנת 1948 וכבר בהשתתפותה הראשונה באליפות המדינה היא זכתה בתואר האליפות הראשון שלה.
בתקופה שבין 1951 ל-1955, הייתה פרטיזן ללא ספק לקבוצת ההוקי החזקה ביותר במדינה כשזכתה בחמישה תוארי אליפות רצופים. הרכב הסגל היה כמעט שווה לסגל הנבחרת הלאומית והורכב משחקני ההוקי הטובים ביותר ממדינות שונות, מסרביה (ד"ר זלטקו קובאצ'ביץ', מילאנו יובנוביץ', ניקולה סטנימירוביץ', גנטאר לדוקי), קרואטיה (ג'וסיפ בריליץ', אלפרד דייוויד, בוריס רנו ומיקו דושאנוביץ'), ממקדוניה (בלאז'ו פיפרסקי), סלובניה (לוצה ז'יטניק), מונטנגרו (בלאז'ו מיולשקוביץ') ובעונה אחת שיחק בשורותיה גם הקנדי או'ניל (קצין השגרירות הקנדית בבלגרד) שעזר לקבוצה במשחקיה.
מאוחר יותר, עקב עזיבתם של שחקנים מכריעים רבים, פרטיזן איבדה את הבכורה בליגה היוגוסלבית למועדונים הסלובניים באליפות. לאחר הפסקה ארוכה, זכתה פרטיזן בגביע בשנת 1966 ובשנת 1986 זכתה באליפות ובגביע ולכן העפילה לגביע אירופה: בסיבוב הראשון גברה על אלופת רומניה סטיאואה בוקרשט, אבל הפסידה בסיבוב השני לאלופת פולין פולוניה ביטום. הופעתה השנייה של פרטיזן בגביע אירופה הגיעה בשנת 1996. הקבוצה סיימה אחרונה בסיבוב הראשון, מאחורי סוקיל קייב, סטיאווה בוקרשט ולבסקי סופיה.
תארים

| תארים> אליפות לאומית | תארים> אליפות לאומית | מס'> אליפות לאומית | שנים> אליפות לאומית | אליפות לאומית | אליפות לאומית |
| --- | --- | --- | --- | --- | --- |
| אליפות יוגוסלביה | זכייה | 7 | 1948, 1951, 1952, 1953, 1954, 1955, 1986 |  |  |
| אליפות סרביה | זכייה | 13 | 1994, 1995, 2006, 2007, 2008, 2009, 2010, 2011, 2012, 2013, 2014, 2015, 2016 |  |  |
גביע לאומי
| הגביע היוגוסלבי | זכייה | 2 | 1966, 1986 |  |  |
| הגביע הסרבי | זכייה | 1 | 1995 |  |  |
אליפות אזורית
| ליגת הבלקן | זכייה | 1 | 1995 |  |  |
| ליגת Slohokej | זכייה | 2 | 2011, 2012 |  |  |
ראו גם

פרטיזן בלגרד
הערות שוליים

↑  "IIHF Club Competition Season 1987". passionhockey.com. נבדק ב-2013-07-03.
קורציו מלפרטה

| --- | --- |

 לידה:  9 ביוני 1898 פראטו, ממלכת איטליה 
 פטירה:  19 ביולי 1957 (בגיל 59) רומא, איטליה 
 שם לידה:  Kurt Erich Suckert 
 מדינה:  איטליה, ממלכת איטליה 
 מקום לימודים:  ספיינצה – אוניברסיטת רומא, Convitto Nazionale Cicognini 
 שפות היצירה:  איטלקית 
 בן או בת זוג:  Virginia Bourbon del Monte 
 פרסים והוקרה:  צלב המלחמה לגבורה צבאית 
 חתימה:   
 
קורציו מלפרטה
קורציו מלפרטה (באיטלקית: Curzio Malaparte; ‏9 ביוני 1898 – 19 ביולי 1957) עיתונאי וסופר איטלקי הידוע במיוחד בשל תיאוריו את זוועות הנאציזם והמשטרים הקרובים לנאציזם במהלך מלחמת העולם השנייה, להן היה עד כאשר שימש ככתב צבאי וכדיפלומט.
ספריו של מלפרטה בעברית

העור , מאיטלקית: שמעיה סמילן, זמורה ביתן תל אביב, תשמ"ח 1988.
העור, עברית: נחמיה פורת, ניב תל אביב 1956.
קאפוט, תרגם: יצחק אברהמי, פרידמן תל אביב, תשי"ד 1954.
קאפוט, מאיטלקית: מירון רפפורט, זמורה ביתן תל אביב, תשנ"ה 1995.
הערות שוליים

↑  טוביאס גריי The Wall Street Journal, ‏ההיסטוריה כפי שהיא מתוארת על ידי המנוצחים, באתר גלובס, 30 בדצמבר 2023
| --- | --- |
בקרת זהויות :  NLI: 987007504662005171  PLWABN: 9810536426605606  BIBSYS: 90128202  BNE: XX937841  BnF: cb11914063x (data)  CANTIC: a10117428  CiNii: DA02031049  GND: 118781383  ICCU: CFIV002364  ISNI: 0000 0003 6864 2547  LCCN: n50041834  LNB: 000030448  NDL: 00448596  NKC: jn20000603868  NLA: 35323632  NLG: 68596  NLK: KAC201324449  NSK: 000272041  NTA: 068763395  RERO: 02-A000109561  SELIBR: 208585  SNAC: w6wt1xkb  SUDOC: 02700354X  Trove: 911716  ULAN: 500238735  VcBA: 495/13941  VIAF: 59086066   WorldCat (עם VIAF): 59086066
קופת חולים של הציונים הכלליים

קופת חולים הציונית הכללית הייתה קופת חולים שפעלה בשנים 1936–1974.
הקופה נוסדה ביוני 1936, על ידי ד"ר לוי (ליאון) עפרון, שפנה לחברי הוועד של ארגון הציונים הכלליים ושכנעם לארגן קופת חולים לעובדים הציוניים הכלליים. הקופה החלה כחדר שכור שנחלק במחיצת עץ לחדר המתנה ולחדר קבלת חולים, שעבד בו רופא אחד (ד"ר עפרון) ללא שכר. בתוך 23 שנה, עלה מספר החולים מ-50 מטופלים שטופלו על ידי רופא אחד במרפאה מאולתרת ל-33,000 מטופלים שטפלו על ידי 350 רופאים ב-32 מרפאות.
סמל קופת החולים הציונית הכללית